[[Fil:Laurel and Hardy This is your Life.jpg|left|thumb|Laurel og Hardy i NBC-showet ''[[This Is Your Life]]'' den 1. december 1954.]]
Den 1. december 1954 optrådte parret for første og sidste gang på amerikansk tv, hos studievært Ralph Edwards i hans show ''This Is Your Life'' på NBC. Under påskud af at skulle mødes med en kendt producer var Laurel og Hardy blevet installeret i suiten værelse 205 på det berømte Knickerbocker Hotel midt på Manhattan i New York. Pludselig gik dørene op, og Edwards trådte ind til de to, sammen med tv-kameraer og en masse lys. Udsendelsen blev optaget og er senere udsendt på video. Bl.a. pga. den positive omtale efter denne tv-optræden begyndte parret forhandlinger med Hal Roachs søn, Hal Roach, Jr., om en række tv-udsendelser i farve på NBC med titlen ''Laurel and Hardy's Fabulous Fables''. Planerne måtte imidlertid lægges på hylden, da begge de to komikere fortsat var plaget af dårligt helbred.<ref name="McCabe p. 398">McCabe 1975, p. 398.</ref> I 1955 optrådte Laurel og Hardy for sidste gang på tv, i BBC-programmet ''This Is Music Hall'' om [[Grand Order of Water Rats]], en britisk [[varieté]]-forening. Laurel og Hardy medvirkede i et klip i programmet, hvor de mindedes deres venner inden for britisk varieté. Der findes desuden fra 1956 en tre minutter lang privat film uden lyd med parret, optaget hjemme hos Laurels datter Lois.<ref>Rascher, Matthias. [http://www.openculture.com/2011/05/1956_home_movie_laurel_hardy_together_for_the_last_time.html "1956 Home movie: Laurel & Hardy together for the last time."] |''Openculture.com'', May 13, 2011. Retrieved: December 7, 2013.</ref>
Humor Grupper